Козлеци

**Козлеци** или **аруми** () — семејство на монокотилни цветни растенија чии цветови се поредени во еден вид на соцветие наречено лажичка (*спадикс*). Спадиксот е составен од бројни ситни цветови поредени на една месеста оска. Тој најчесто е придружен, а понекогаш и затворен со *спата*, која претставува листовиден прицветен лист. Фамилијата брои 107 родови во кои се распоредени повеќе од 3700 видови. Семејството е најраспространета во тропските региони од Новиот Свет, но помал број претставници се среќаваат и во тропските региони од Стариот Свет, како и во северните умерени региони. Според неодамнешните генетски проучувања од страна на APG се покажа дека видовите од фамилијата Водни леќи (*Lemnaceae*) исто така припаѓаат во семејството. 
left|thumb|''Alocasia macrorrhiza'' (Адам и Ева) е популарно украсно растение.
*[[Антуриум|Anthurium]]* и *[[Зантедешија|Zantedeschia]]* се два добро познати видови од оваа фамилија, како што се и *[[Таро|Colocasia esculenta]]* и *[[Ксантозома|Xanthosoma roseum]]* (слоново уво). Меѓу најголемите соцветија во светот е она на растениеѕо *[[Џиновски козлец|Amorphophallus titanum]]* (џиновски козлец). Во оваа фамилија припаѓаат голем број на украсни растенија: *[[Дифенбахија|Dieffenbachia]]*, *[[Аглонема|Aglaonema]]*, *[[Каладиум|Caladium]]*, *Nephthys* и ''Epipremnum'', *[[Алокасија|Allocasia]]* и други. Во родот *[[Cryptocoryne]]* се вклучени многу познати аквариумски растенија. Плодовите на тарото и *[[Собен филодендрон|Monstera deliciosa]]* се користат како храна. *[[Филодендрон|Philodendron]]* е важно растение во екосистемите на дождовните шуми и често се користи како украсно растение. Во оваа фамилија спаѓа и најмалото цветно растение - волфијата.

## Опис

Видовите од семејството најчесто се ризоматични или грутчести и често содржат кристали од калциум оксалат или рафиди. Листовите можат да варираат од вид до вид. Соцветието се состои од спадикс, кој речиси секогаш е опколен со изменет лист наречен спата. Кај еднодомните козлеци (кои имаат одделни машки и женски цветови, но тие се наоѓаат на едно растение или единка) спадиксот обично е граден така што женските цветови се наоѓаат во долниот дел од растението, додека машките кон врвот. Кај хермафродитните цветови, устенцето (стигмата) овенува кога ќе созрее поленот, спречувајќи притоа самооплодуавње. Постојат и некои дводомни видови.

Многу растенија во оваа фамилија се термогени (произведуваат топлина). Нивните цветови достигнуваат и до 45 степени Целзиусови дури и кога температурата на околната средина е многу пониска. Една од можните причини за оваа појава е привлекување на инсекти за опрашување. Друга причина е спречување на ткивно уништување во ладните региони. Некои примери на термогени козлеци се: * [[Symplocarpus foetidus]]*,* [[Amorphophallus titanum]]* (џиновски козлец),* [[Amorphophallus paeoniifolius]]* (слонова нога), *[[Helicodiceros muscivorus]]* и *[[Sauromatum venosum]]* (вуду лилјан). Цветовите од видовите како џиновски козлец и *Helicodiceros muscivorus* даваат многу непријатен мирис кој потсетува на пцовисано животно. Ова е важно, бидејќи на овој начин се привлекуваат мувите за да го опрашат растението. Топлината која ја произведува растението помага за интензивирање на овој мирис.

## Систематика и филогенија
thumb|right|''Dieffenbachia seguine'' (дифенбахија) е често украсно собно растение.
thumb|right|''Monstera deliciosa'' е позната и како собен филодендрон, иако не спаѓа во родот ''Philodendron''.
thumb|right|''Philodendron bipinattifidum'' е вистински филодендрон, односно припаѓа на родот ''Philodendron''.
thumb|right|Џиновскиот козлец е растение со најголемо соцветие. Меѓутоа, цветовите имаат мирис на пцовисано животно, со цел привлекување на опрашувачи (муви).
[thumb|right|''Wolffia arrhiza'' ([Волфија) е најмалото цветно растение.]]
Фамилијата се дели на седум потсемејства, од кои најбогато со родови и видови е *Aroideae*. Најпримитивни потсемејства се *Gymnostachydoideae* и *Orontioideae*. Морфолошки најоддалечено семејство е *Lemnoideae*.


Категорија:Воднотегавцовидни